CELEX: 32011R1288
Language: lv
Date: 2011-12-09 00:00:00
Title: Komisijas Īstenošanas regula (ES) Nr. 1288/2011 ( 2011. gada 9. decembris ) par banānu vairumtirdzniecības cenu paziņošanu lauksaimniecības tirgu kopīgās organizācijas ietvaros

10.12.2011   
            
            
               LV
            
            
               Eiropas Savienības Oficiālais Vēstnesis
            
            
               L 328/42
            
         KOMISIJAS ĪSTENOŠANAS REGULA (ES) Nr. 1288/2011
   (2011. gada 9. decembris)
   par banānu vairumtirdzniecības cenu paziņošanu lauksaimniecības tirgu kopīgās organizācijas ietvaros
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 192. pantu saistībā ar tās 4. pantu,
   tā kā:
   
               (1)
            
            
               Komisijas 2005. gada 9. decembra Regula (EK) Nr. 2014/2005 par atļaujām, kas saistītas ar režīmu, Kopienā ievedot banānus, kurus laiž brīvā apgrozībā, piemērojot kopējā muitas tarifa nodokļu likmi (2), ar Komisijas Īstenošanas Regulu (ES) Nr. 1287/2011 (3) ir atcelta no 2012. gada 1. janvāra. Regulas (EK) 2014/2005 2. panta 1. punkta a) apakšpunktā ir iekļauti noteikumi par dzelteno banānu vairumtirdzniecības cenu paziņošanu.
            
         
               (2)
            
            
               Lai turpinātu uzraudzīt banānu tirgu, ir lietderīgi paredzēt, ka dalībvalstis paziņo Komisijai vairumtirdzniecības cenas dzeltenajiem banāniem ar KN kodu 0803 90 10, saskaņā ar Komisijas 2009. gada 31. augusta Regulu (EK) Nr. 792/2009, ar ko nosaka kārtību, kādā dalībvalstis Komisijai paziņo informāciju un dokumentus, kas pieprasīti, īstenojot tirgu kopīgo organizāciju, tiešo maksājumu režīmu, lauksaimniecības produktu veicināšanas pasākumus, kā arī režīmus, ko piemēro attālākajiem reģioniem un Egejas jūras nelielajām salām (4).
            
         
               (3)
            
            
               Lai nodrošinātu saskaņotību ar augļu un dārzeņu nozari, ir lietderīgi reģistrēt dzelteno banānu vairumtirdzniecības cenas reprezentatīvajos tirgos, kas uzskaitīti XVII pielikumā Komisijas 2011. gada 7. jūnija Regulai (ES) Nr. 543/2011, ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (5).
            
         
               (4)
            
            
               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Dalībvalstis ik nedēļu līdz trešdienai paziņo Komisijai vairumtirdzniecības cenas dzeltenajiem banāniem ar KN kodu 0803 90 10, kuras iepriekšējā nedēļā reģistrētas reprezentatīvajos tirgos, kas uzskaitīti Regulas (ES) Nr. 543/2001 XVII pielikumā, norādot tās pa izcelsmes valstīm vai izcelsmes valstu grupām.
   Pirmajā daļā minētos paziņojumus sniedz saskaņā ar Komisijas Regulu (EK) Nr. 792/2009.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 9. decembrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 299, 16.11.2007., 1. lpp.
   
      (2)  OV L 324, 10.12.2005., 3. lpp.
   
      (3)  Sk. šo 41. lpp. OV.
   
      (4)  OV L 228, 1.9.2009., 3. lpp.
   
      (5)  OV L 157, 15.6.2011., 1. lpp.